Den høylærde mandarinen Sun Yuanhua (1581–1633) fra Jiading, som var blitt døpt i Beijing, bygde en kirke i Shanghai etter at han kom hjem i 1621. Den hadde ti rom for jesuitter tilknyttet. Stedet ble et treningssenter for lekapostler og for språkopplæring av utenlandske misjonærer. I 1627 ble det holdt en konferanse i Jiading for å drøfte hvordan ordet best burde oversettes til kinesisk.